CELEX: 62003TJ0269
Language: hu
Date: 2009-06-19
Title: Az Elsőfokú Bíróság (harmadik tanács) 2009. június 19-i ítélete.#Socratec - Satellite Navigation Consulting, Research & Technology GmbH kontra az Európai Közösségek Bizottsága.#Verseny - Összefonódások - Közúti telematikai rendszerek piaca - Az eljárás során felszámolás alá kerülő felperes - Az eljáráshoz fűződő érdek megszűnése - Okafogyottság.#T-269/03. sz. ügy.

Az Elsőfokú Bíróság (harmadik tanács) 2009. június 19‑i ítélete – Socratec kontra Bizottság
      (T‑269/03. sz. ügy)
      „Verseny – Összefonódások – Közúti telematikai rendszerek piaca – Az eljárás során felszámolás alá kerülő felperes – Az eljáráshoz fűződő érdek megszűnése – Okafogyottság”
      Megsemmisítés iránti kereset – Az eljáráshoz fűződő érdek – Létrejött és fennálló érdek szükségessége – Összefonódást a közös piaccal összeegyeztethetőnek nyilvánító bizottsági határozat megsemmisítése iránti kereset – Az összefonódás feleinek egyik, az eljárás során felszámolás alá kerülő versenytársa által benyújtott kereset (EK 230. cikk)
         (vö. 20., 36–41., 43., 47. cikk)
      
      Tárgy
      
         
               Egy összefonódást a közös piaccal és az EGT‑megállapodással összeegyeztethetőnek nyilvánító, 2003. április 30‑i 2003/792/EK
                  bizottsági határozat (COMP/M.2903 „DaimlerChrysler/Deutsche Telekom közös vállalat”‑ügy) (HL L 300., 62. o.) megsemmisítésére
                  irányuló kereset.
               
            Rendelkező rész
      1)         A keresetről már nem szükséges határozni.
      2)         A Socratec – Satellite Navigation Consulting, Research & Technology GmbH maga viseli saját költségeit, valamint a Bizottság,
         a Daimler AG, a Daimler Financial Services AG, a Deutsche Telekom AG és a Toll Collect GmbH költségeit.
      
      3)         A Qualcomm Wireless Business Solutions Europe BV maga viseli saját költségeit.
      4)         A Németországi Szövetségi Köztársaság maga viseli saját költségeit.